NARVA LINNAVALITSUSE

PROTOKOLLILINE OTSUS

Narva \_\_\_.\_\_\_. 2017 nr \_\_\_\_\_\_\_

Määruse eelnõu esitamine

Narva Linnavalitsus

o t s u s t a b:

1. Esitada Narva Linnavolikogule läbivaatamiseks ja kinnitamiseks määruse eelnõu „Narva Linna põhimääruse ja Narva Linnavalitsuse Arhitektuuri- ja Linnaplaneerimise Ameti põhimääruse muutmine“

2. Volitada hr …………………….. nimetatud küsimus Narva Linnavolikogus ette kandma.

Tarmo Tammiste

linnapea Ants Liimets

linnasekretär

eelnõu

**NARVA LINNAVOLIKOGU**

**MÄÄRUS**

Narva 2017

## Narva Linna põhimääruse ja

## Narva Linnavalitsuse Arhitektuuri- ja Linnaplaneerimise Ameti põhimääruse

**muutmine**

Määrus kehtestatakse kohaliku omavalitsuse korralduse seaduse § 22 lõike 1 punktide 9,34 ja haldusmenetluse seaduse § 64 lõike 1, § 68 lõike 2 alusel

§ 1. Narva Linnavolikogu 29.06.2000 määrusega nr 36 ”Narva Linna Põhimääruse kinnitamine” kinnitatud Narva Linna Põhimääruse punkt „4.4.30 Detailplaneeringu algatamine, kehtestamine ja tühistamine“ tunnistatakse kehtetuks.

## § 2.Narva Linnavolikogu 20.09.2012 määruse nr 16 ”Narva Linnavalitsuse Arhitektuuri- ja Linnaplaneerimise Ameti põhimäärus” § 7 punkt 16 muudetakse ja sõnastatakse järgmiselt:

## „16) planeeringute materjalide ettevalmistamine ja esitamine linnavalitsusele või linnavolikogule vastava otsuse vastuvõtmiseks;“

**§ 3.**  Määrus jõustub seadusega sätestatud korras.

## Aleksandr Jefimov

## Linnavolikogu esimees

**Seletuskiri Narva Linnavolikogu määruse eelnõu „Narva Linna põhimääruse ja Narva Linnavalitsuse Arhitektuuri- ja Linnaplaneerimise Ameti põhimääruse muutmine“ juurde**

Riigikogu võttis 28.01.2015.a vastu planeerimisseaduse ja 11.02.2015.a ehitusseadustiku - seadused hakkasid kehtima 01.07.2015.a.

Tänasega on planeerimise ja ehitusalase tegevuse korraldamine ja menetlemine reguleeritud üldreeglina seaduste tasandil. Planeerimisseadus ja ehitusseadustik annavad kohaliku omavalitsuse volikogu, valla- ja linnavalitsuse, kohaliku omavalitsuse üksuse pädevusse konkreetsete küsimuste korraldamise ja lahendamise.

Kohaliku omavalitsuse korralduse seaduse (edaspidi KOKS) § 22 lõike 2 kohaselt otsustab õigusaktiga kohaliku omavalitsuse, kohaliku omavalitsuse üksuse või kohaliku omavalitsuse organi pädevusse antud küsimused omavalitsusüksuse nimel volikogu, kes võib nende küsimuste lahendamise volitada valla- või linnavalitsusele või volikogu poolt määratud osavalla või linnaosa esinduskogule, ametiasutusele, asutuse struktuuriüksusele või ametnikule.

KOKS § 22 lõikes 1 antud küsimuste otsustamine on volikogu ainupädevus. Samas teiste õigusaktiga kohaliku omavalitsuse üksuse (edaspidi kohalik omavalitsus) pädevusse antud küsimuste lahendamise jätmine (ja tegevuste korraldamine) üksnes volikogu pädevusse, oleks liialt aeganõudev ja ebaotstarbekas. Planeerimise ja ehitusalase tegevuse efektiivsemaks korraldamiseks jagatakse volikogu ainupädevusse mittekuuluvate ülesannete täitmine ja tegevuste korraldamine volikogu, linnavalitsuse ja selle struktuuriüksuste vahel vastavalt iga üksuse vastutusalale.

Uue planeerimisseaduse kehtima hakkamisega on kohalikul omavalitsusel võimalus ehituslikke, kujunduslikke või arhitektuurseid tingimusi täpsustada ainult oma üldplaneeringus. Seaduse sellekohase muudatuse eesmärgiks on, et täiendavate tingimuste kehtestamine toimuks avatud ja põhjaliku kaasamisega menetlusse, kus laial isikute ringil on võimalik osaleda ja tingimuste sätestamises kaasa rääkida.

Planeerimise ja ehitusalase tegevuse korraldamine Narva linnas reguleeritakse planeerimisseaduse (edaspidi PlanS), ehitusseadustiku (edaspidi EhS) ja teiste planeerimis- ja ehitusvaldkonda puudutavate õigusaktidega kohalikule omavalitsusele antud ülesannete täitmise jaotust Narva linnas.

Narva Linnavolikogu 17.11.2016 otsusega nr 23 võeti vastu Narva Linnavalitsuse Arhitektuuri- ja Linnaplaneerimise Ameti põhimäärus, mille alusel ameti põhiülesanded on Narva linna haldusterritooriumi katmine planeeringutega, linnaehituslike ja arhitektuursete põhimõtete väljatöötamine ning nende järgimise tagamine, ehitustegevuse järelevalve, korrakaitse ja riiklik järelevalve, maareformi läbiviimine ja maakorralduslike toimingute teostamine, ameti arhiivi haldamine, korrastamine ja säilikute moodustamine, järelevalve teostamine Narva linna õigusaktide täitmise üle.

Juhul, kui linnavolikogu volitab planeerimisseaduse ja ehitusseadustikuga kohaliku omavalitsuse üksuse pädevusse antud küsimuste lahendamise Narva Linnavalitsusele, siis

Narva Linnavolikogu 29.06.2000 määrusega nr 36 ”Narva Linna Põhimääruse kinnitamine” kinnitatud Narva Linna Põhimääruse punkti „4.4.30 Detailplaneeringu algatamine, kehtestamine ja tühistamine“ kehtetuks tunnistamine ja Narva Linnavolikogu 20.09.2012 määruse nr 16 ”Narva Linnavalitsuse Arhitektuuri- ja Linnaplaneerimise Ameti põhimäärus”

§ 7 punkti 16 muutmine on mõistlik planeerimisseaduse ja linna haldusaktide vahel vasturääkivuste vältimiseks.

Lugupidamisega

Ivan Sergejev

peaarhitekt (direktori asetäitja)

Arhitektuuri- ja Linnaplaneerimise Ameti

direktori ülesannetes